**МИНИСТЕРСТВО НА ОБРАЗОВАНИЕТО И НАУКАТА**

**НАЦИОНАЛНА ПРОГРАМА**

**„КВАЛИФИКАЦИЯ НА ПЕДАГОГИЧЕСКИТЕ СПЕЦИАЛИСТИ“ 2024 Г.**

**ПОКАНА**

**за подбор на педагогически специалисти за участие в онлайн обучение, свързано с историята на Холокоста и антисемитизма, организирано от МОН и „Яд Вашем“ - Мемориален център за жертвите и героите на Холокоста на Държавата Израел, 04 – 07.11.2024 г.**

1. **Минимални изисквания към кандидатите:**
* Да притежават образователно-квалификационна степен на висше образование „бакалавър” или „магистър” по специалност от професионално направление, съответстващо на посочените в т. 5.1, 5.2, 5.5, 5.8 и т. 5.9 от Приложение 1 към чл. 10 от Наредба № 15/22.07.2019 г. за статута и професионалното развитие на учителите, директорите и другите педагогически специалисти (обн. ДВ, бр. 61/02.08.2019 г.), в сила от 02.08.2019 г., издадена от министъра на образованието и науката;
* Да заемат длъжността „учител” в съответствие с изискванията, посочени в т. 5.1, 5.2, 5.5, 5.8 и т. 5.9 от Приложение 1 към чл. 10 от Наредба № 15/22.07.2019 г. за статута и професионалното развитие на учителите, директорите и другите педагогически специалисти (обн. ДВ, бр. 61/02.08.2019 г.), в сила от 02.08.2019 г., издадена от министъра на образованието и науката.
* Да преподаване в група за извънкласни дейности, свързани с проблематиката на обучението.
1. **Допълнителни изисквания към кандидатите:**

• Участие в училищни, общински, регионални, национални и международни проекти/програми по проблематиката на обучението – описват се в приложение към справката и се прилага списък, включващ наименование и цели, управляваща институция, година, позиция на кандидата в проекта/програмата;

• Участие в научно-практически разработки в образователната сфера по проблематиката на обучението – описват се като в приложение към справката;

• Публикации - описват се в списък като приложения към справката;

• Участие на ученици, обучавани от кандидата, в състезания и конкурси по проблематиката на обучението – прилагат се копия от протоколи или копия от грамоти/сертификати на учениците;

• Участие в организирани квалификационни форми по проблематиката на обучението - описват се в приложение към справката;

• Професионално-квалификационна степен – прилагат се копия на свидетелствата към справката;

• Владеене на руски език - удостоверява се с документ, който се прилага към справката или се попълва декларацията по образец.

 **3. Начин на провеждане на подбора:**

* по документи

 **4. Необходими документи за кандидатстване:**

* заявление (по образец);
* актуална професионална автобиография на български език във формат Europass;
* справка от директора на училището (по образец);
* копие на диплома за завършено висше образование;
* копия на документите, посочени в изискванията към кандидатите.

Обучението се провежда на руски език.

Документите за кандидатстване да бъдат представени в папка с перфорация за класьор във формат портфолио.

*Заявлението за участие ще бъде разглеждано само ако съдържа актуални данни за кореспонденция с участника (трите имена, адрес, мобилен телефон, e-mail, училище).*

 **5. Място и срок за подаване на документите:**

Подаването на документите се извършва всеки работен ден, **считано до 29 септември 2024 г.** от 9.00 до 17.30 часа в сградата на Министерството на образованието и науката на адрес:

София 1000

бул. „Княз Дондуков” № 2 А

Приемна, стая № 4, партер - за отдел „Квалификация и кариерно развитие”, *за участие на педагогически специалисти в обучение, свързано с историята на Холокоста и антисемитизма, организирано от МОН и „Яд Вашем“*

 Лице за контакт:

Иванка Стоянова, главен експерт в отдел „Квалификация и кариерно развитие“ телефон за връзка: 02/4241168

електронен адрес: iv.stoyanova@mon.bg

**Краен срок – 29.09.2024 г. включително.**

**6. Място, на което ще се публикуват съобщения във връзка с подбора:**

**-** електронната страница на МОН

**7. Подаването на заявленията и приложенията към него ще се извършва лично, чрез друго лице или по пощата:**

- важи само датата на входящия номер върху заявлението, регистриран в приемната на МОН;

- входящ номер и дата се регистрират само върху попълнени заявления;

- заявления, подадени след изтичане на срока, посочен в поканата, не се регистрират.

**Забележка:** *Нямат право да кандидатстват педагогически специалисти, които са участвали в обучения в Яд Вашем в предходни години.*